Държавен вестник, бр. 8, 2012 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  8
Заключителни разпоредби
§ 5. В тримесечен срок от влизането в сила 
на постановлението ръководителите на съот­
ветните архиви утвърждават правилниците по 
чл. 4 от Наредбата за реда за използване на 
документите от Националния архивен фонд.
§ 6. Постановлението влиза в сила от деня 
на обнародването му в „Държавен вестник“.
За министър-председател:
Симеон Дянков
Главен секретар на Министерския съвет:
Росен Желязков
645
ПОСТАНОВЛЕНИЕ № 8
ОТ 18 ЯНУАРИ 2012 Г.
за приемане на Правилник за устройството 
и дейността на Националния институт за 
недвижимо културно наследство
МИНИСТЕРСКИЯТ СЪВЕТ
П О С ТА Н О В И :
Член единствен. Приема Правилник за 
устройството и дейността на Националния 
институт за недвижимо културно наследство.
Заключителни разпоредби
§ 1. Отменя се Правилникът за устройството 
и задачите на Националния институт за памет­
ниците на културата, приет с Постановление 
№ 38 на Министерския съвет от 2000 г. за прие­
мане на Правилник за устройството и задачите 
на Националния институт за паметниците на 
културата (обн., ДВ, бр. 28 от 2000 г.; изм. и 
доп., бр. 87 от 2001 г., бр. 1 от 2003 г., бр. 51 
от 2005 г., бр. 14 от 2006 г. и бр. 17 от 2008 г.).
§ 2. Постановлението влиза в сила от деня 
на обнародването му в „Държавен вестник“.
За министър-председател:
Симеон Дянков
Главен секретар на Министерския съвет:
Росен Желязков
ПРАВИЛНИК
за устройството и дейността на Националния 
институт за недвижимо културно наследство
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат устрой­
ството и дейността на Националния институт 
за недвижимо културно наследство, наричан 
по-нататък „Института“.
Чл. 2. (1) Националният институт за недви­
жимо културно наследство е държавен култу­
рен институт с национално значение, който 
извършва дейност в областта на опазване на 
недвижимото културно наследство, включително 
научноизследователска дейност по издирване и 
изучаване на недвижимото културно наследство.
(2) Институтът е организиран като адми­
нистрация, която подпомага министъра на 
културата при осъществяване на правомощията 
му при провеждане на държавната политика в 
областта на опазването на недвижимото кул­
турно наследство.
(3) За осъществяване на функциите си Ин­
ститутът може да създава териториални звена.
Чл. 3. (1) Институтът е юридическо лице на 
бюджетна издръжка – второстепенен разпоре­
дител с бюджетни кредити към министъра на 
културата, със седалище София.
(2) Дейността на Института се финансира 
от държавния бюджет и от собствени прихо­
ди, формирани от такси, събирани по Закона 
за закрила и развитие на културата и Закона 
за културното наследство (ЗКН), от средства, 
получени по програми и проекти, дарения, 
лихви, и от други източници. 
Г л а в а  в т о р а
ДЕЙНОСТ НА ИНСТИТУТА
Чл. 4. (1) Институтът изпълнява следните 
дейности: 
1. подпомага министъра на културата при 
упражняване на неговите правомощия по про­
веждане на държавната политика в област­та 
на опазването на недвижимото културно на­
следство, като:
а) изготвя експертни становища в предви­
дените от ЗКН случаи;
б) участва в разработването на стратеги­
ческите цели за опазване на недвижимото 
културно наследство;
в) изготвя и участва в подготовката на нор­
мативни актове в областта на недвижимото 
културно наследство;
г) участва със свои представители в експерт­
ни съвети и комисии, създадени към министъра 
на културата; 
2. провежда научноизследователска и науч­
ноприложна дейност по издирване, изучаване и 
опазване на недвижимото културно наследство; 
3. изготвя предварителни и заключителни 
оценки и мотивирани предложения за декла­
риране и за предоставяне статут на недвижими 
културни ценности; 
4. прави предложение до министъра на кул­
турата за определяне на режимите за опазване 
на недвижимите културни ценности; 
5. извършва специализирано документиране 
на недвижими културни ценности и на налич­
ната информация за тях;
6. води публичен регистър на недвижими­
те културни ценности, поддържа национален 
документален архивен фонд и организира ин­
формационен център; 
7. създава и поддържа специализирана карта 
и регистри на недвижимото културно наследство 
по смисъла на чл. 32, ал. 1, т. 2 от Закона за 
кадастъра и имотния регистър; 
8. издава документи и дубликати, предоставя 
справки и копия на архивни материали;